Lenkijos Senatas

Lenkijos Respublikos Senatas () – Lenkijos parlamento aukštieji rūmai, kartu su Seimu sudarantys Nacionalinę asamblėją (). Senate posėdžiauja 100 deputatų, renkamų visuotiniu balsavimu 4 metų kadencijai.

Šiuolaikinis Lenkijos Senatas įsteigtas 1989 m. „apskritojo stalo“ derybose dėl to susitarus komunistinės LLR valdžiai ir tuometinei opozicijai.

Senato statusą nustato 1997 m. Lenkijos Konstitucija. Rinkimai į Seimą ir Senatą vyksta tuo pačiu metu. Senatoriumi tampa daugiausia balsų rinkimų apygardoje surinkęs kandidatas.

Senatas gali vetuoti bet kurį Seimo priimtą įstatymą, tačiau savo ruožtu Seimas gali atmesti Senato veto dviem trečdaliais balsų.

Senato pirmininkas (maršalka, ) laikomas trečiuoju pagal eilę Lenkijos pareigūnu, galinčiu vykdyti Lenkijos prezidento funkcijas (po paties prezidento ir Seimo pirmininko).


 Lenkijos Senato maršalkos 
 Andžejus Stelmachovskis (1989–1991 m.)
 Augustas Helkovskis (1991–1993 m.)
 Adamas Struzikas (1993–1997 m.)
 Alicija Gžeskoviak (1997–2001 m.)
 Longinas Pastusiakas (2001–2005 m.)
 Bogdanas Borusevičius (2005–2015 m.)
 Stanislavas Karčevskis (2015–2019 m.)
 Tomašas Grodzkis (nuo 2019 m.).

 Senato sudėtis 
Nuo 2005 m. daugumą Senate turi Piliečių platforma.

.

 Nuorodos 
 Lenkijos Respublikos Senato oficialus tinklapis 

Kategorija:Aukštesnieji parlamentų rūmai
Kategorija:Lenkijos politinė sistema
Kategorija:Lenkijos teisinės organizacijos
Kategorija:Lenkijos konstitucinė teisė